Suveks valmiva uue kõrgharidusseadustiku kohaselt peaks edaspidi olema võimalik astuda järgmise taseme õppesse eelmise lõpudiplomit omamata. See tähendab, et gümnaasiumisse võib minna põhikooli lõputunnistuseta, bakalaureuseõppesse gümnaasiumi lõpetamata jne.
Koolides ollakse uuenduse suhtes pigem ettevaatlikud. Leitakse, et mõne haridustaseme vahele jätmine peaks olema erand, mitte reegel ning ehkki tuleb veel kokku leppida, kes ja kuidas lõputunnistuseta sisseastuja teadmisi hindab, peaks seda ka tulevikus käsitlema üksikjuhtumina.